Onsdag kan DnB NOR og Postbankens kunder vente seg en tilsvarende økning i boliglånsrenta, mens Nordea-kundene får økte låneutgifter allerede fra tirsdag av. Skandiabanken venter til mandag i neste uke med å iverksette sin renteøkning, men heller ikke deres kunder slipper unna startskuddet på det som trolig er en lang ferd mot fordoblet boliglånsrente. Dermed kommer de beste boliglånsrentene til å ligge på rundt 3,25-3,5 prosent. Bankkundene må imidlertid forberede seg på langt tøffere tider, advarer forbrukerøkonomene. Om tre år kan boliglånsrenta ligge på rundt 7 prosent.